open-index/open-wikipedia-markdown huggingface dataset:
Ypsilon

**Ypsilon** (/ˈipsilon/, hoofletter **Υ**, kleinletter **υ**; Grieks: ύψιλον *ýpsilon* [ˈipsilon]) is die 20ste letter van die Griekse alfabet. In die Griekse numeriese stelsel het dit 'n waarde van 400. Dit is van die Fenisiese letter waw afgelei. Die Latynse Y is van die Griekse ypsilon afkomstig, en in verskeie Europese tale word Y nog steeds 'n *Griekse I* genoem.

## Etimologie 
Die naam van die letter was oorspronklik slegs υ, maar die naam het na υ ψιλόν (=υ-*psilon*, 'υ-eenvoudig') verander om dit te onderskei van οι, wat mettertyd dieselfde uitspraak gekry het.

## Uitspraak 
In vroeë Attiese Grieks (6de eeu v.C.) is ypsilon as [u] ('n geronde geslote agterklinker soos in *boek*) uitgespreek. In Klassieke Grieks en tot so onlangs as 1030 is dit as [y] ('n geronde geslote voorklinker soos in *nuut*) uitgespreek. In Moderne Grieks word dit as [i] uitgespreek, behalwe vir die digrawe ⟨αυ⟩ en ⟨ευ⟩ waar dit as /f/ of /v/ uitgespreek word en ⟨ου⟩ waar dit as /u/ uitgespreek word. In Antieke Grieks het dit in beide kort en lang weergawes voorgekom, maar in Moderne Grieks word daar nie 'n lengte-onderskeid getref nie.

As 'n eerste letter in Klassieke Grieks het dit altyd met growwe asemhaling (*spiritus asper*; soortgelyk aan *h*) gepaard gegaan, soos nog steeds gesien kan word in woorde van Griekse afkoms, soos dié wat met *hiper-* of *hipo-* begin. Hierdie growwe asemhaling is van 'n ouer uitspraak afgelei wat eerder 'n sibilant gebruik het; hierdie sibilant is in Latyn behou en het kognate soos *super-* (vir *hiper-*) en *sub-* (vir *hipo-*).

Ypsilon het as die tweede element in vallende diftonge deelgeneem, wat sedertdien op verskillende wyses ontwikkel het.

## Verwysings
Archosauria

**Archosauria** is ’n groep Diapsida-amniote waarvan die lewende lede bestaan uit voëls en krokodilagtiges. Dit sluit ook in alle uitgestorwe dinosourusse, krokodilagtiges en pterosourusse. Die klade is ’n kroongroep wat die laaste gemeenskaplike voorsaat van lewende voëls en krokodille insluit. Dit sluit twee klades in: Crurotarsi (alle krokodille en hul uitgestorwe verwante) en Avemetatarsalia (voëls en hul uitgestorwe verwante soos nie-vlieënde dinosourusse).

Die Archosauria (die "heersende reptiele") is 'n groot groep diapsiede, wat onder andere kenmerke, van die ander diapsiede onderskei word deur die teenwoordigheid van enkele openinge aan elke kant van die skedel. Voor die oë het hulle *antorbitale fenestrae*. Dit sit die tetrapod-tendens voort van die vermindering van skedelbene deur die samesmelting van veelvuldige bene en die opening van fenestrae in die skedel. Dit help om die skedel ligter te maak, bied meer ruimte vir spiere en ander weefsels, en laat meer skedelbuigsaamheid (kinesis) toe wanneer hulle eet. 

Ander tipiese archosauriese kenmerke sluit in 'n ander opening in die onderkaak (die *mandibulêre fenestra*), 'n hoë smal skedel met 'n puntige snoet, tande wat in voetstukke vasgesit is (genoem die codont-tand-inplanting), en 'n gemodifiseerde enkelgewrig.
Die voorvaderlike archosourusse het waarskynlik sowat 250 miljoen jaar of wat gelede ontstaan, in die laat Perm-tydperk. Hulle afstammelinge (soos die dinosourusse) het die gewerwelde diere vir 'n meerderheid van die Mesosoïese Era oorheers. Vandag bestaan daar net nog die voëls en krokodille wat hulle afstammelinge is. Die res het in die Kryt-Paleogeen-uitwissing uitgesterf.

Die Phytosauria van die Laat Trias is die primitiefste Crurotarsi en 'n vroeë uitloper van die hooflyn van die krokodille. Hulle was 2–4 m lang gharial-agtige diere. Hulle tande was egter klein en het binne-in die mond gebly wanneer dit toegemaak is, en hulle neusgate was op 'n verhoogde, benerige heuwel aan die basis van die lang, smal snoet. Die Aetosauria van die Laat Trias is nog 'n vroeë evolusionêre sytak. Hulle het 'n klein, varkagtige kop op 'n swaar gepantserde krokodillyf en stert gehad. Hul klein, blaarvormige tande suggereer 'n plantetende dieet, wat hulle die vroegste plantetende Archosauria sal maak.

### Die Avemetatarsalia
Die Avemetatarsalia (pterosourusse en dinosourusse) het eers later verskyn, met die eerste definitiewe dinosourusfossiele vanaf die Trias-Jurassiese grens.

## Kladogram
'n Vereenvoudigde kladogram:

## Verwysings 
## Bronne 
* 
*
Iguanodon

***Iguanodon*** ("iguana-tand") is ’n genus dinosourusse wat rofweg tussen die eerste van die vinnige, tweevoetige Hypsilophodontidae van die Middel-Jura-periode en die Hadrosauridae van die Laat Kryt voorgekom het. Hoewel baie spesies van die Laat Jura tot die Laat Kryt in die genus geklassifiseer is, het navorsing in die eerste dekade van die 21ste eeu daarop gedui dat daar net een goed bevestigde spesie, *I. bernissartensis*, is. Dié het van die Laat Barremium- tot Vroeë Aptium-tydsnede geleef, tussen 126 en 125&nbsp;miljoen jaar gelede.

*Iguanodon* was groot, stewige plantvreters. Hulle het onder meer groot stekels aan hul duime gehad wat moontlik gebruik is om hulself teen aanvallers te beskerm.

## Verwysings
Megalosauroidea

**Megalosauroidea** is ’n superfamilie teropode-dinosourusse wat van die Middel-Jura tot Laat Kryt geleef het.

Die naam **Spinosauroidea** word soms gebruik. Dit is die eerste keer in 1915 deur Ernst Stromer gebruik. Dit is sinoniem met Megalosauroidea in feitlike alle ontledings en word dus nie meer gebruik nie.
Carnosauria

**Carnosauria** is ’n groot groep roof-dinosourusse wat in die Middel-Jura tot Laat Kryt geleef het. Hoewel dit oorspronklik ’n groot verskeidenheid teropodes ingesluit het wat nie naby-verwant was nie, is die groep nou verfyn sodat dit net die Allosauroidea en hul naaste verwante insluit. Wetenskaplikes het onlangs ’n paar baie groot **karnosouriërs** in die familie Carcharodontosauridae, soos *Giganotosaurus* en *Tyrannotitan*, ontdek wat van die grootste bekende roof-dinosourusse was.

Kenmerkende eienskappe van die karnosouriërs sluit in groot oë, ’n lang, smal skedel en modifikasies van die bene en pelvis soos die femur wat langer as die tibia is.
Ammosaurus

***Ammosaurus*** ("sandakkedis") is ’n genus dinosourusse van Noord-Amerika uit die Vroeë en Middel-Jura-periode. Dit was 4&nbsp;m lank en dus kort in vergelyking met ander lede van die suborde Sauropodomorpha, wat van die grootste diere insluit wat nog op aarde voorgekom het.

Die verwantskap tussen die **ammosourus** en ander dinosourusse is hoogs onseker. Dit is baie na verwant aan *Anchisaurus*, en kan selfs ’n sinoniem daarvoor wees.
Iguanodontia

**Iguanodontia**, of die **iguanodonte**, was ’n klade plantvretende dinosourusse wat van die Middel-Jura tot die Laat Kryt geleef het. Van die lede is *Camptosaurus*, *Callovosaurus*, *Iguanodon*, *Tenontosaurus* en Hadrosauridae. Iguanodonte was een van die eerste groepe dinosourusse wat ontdek is. Hulle is van die bekendste dinosourusse en was van die mees uiteenlopende en wydverspreide herbivoorgroepe van die Kryt-periode.

Hulle was gewoonlik groot diere; sommige soos *Shantungosaurus* was tot 15&nbsp;m lank en het tot 8&nbsp;ton geweeg, omtrent so groot soos die grootste vleisvretende dinosourusse.

## Klassifikasie 
Die kladogram hier onder volg die ontleding van Butler et al (2011).

## Verwysings
Delft, Kaapstad

**Delft** is 'n township in Kaapstad. Volgens die 2011-sensus het Delft 'n bevolking van 152&nbsp;030 gehad.

## Misdaad 
Op Vrydag, 12 Julie 2019, is die Suid-Afrikaanse Nasionale Weermag in onder meer Delft ontplooi om hoë vlakke van misdaad, wat die Suid-Afrikaanse Polisiediens tot dusver nog nie onder beheer kon bring nie, te takel.

## Verwysings
Tuine, Kaapstad

::*Hiedie artikel handel oor die voorstad in Kaapstad. Vir die voorstad in Pretoria, sien Pretoria Tuine.*

**Tuine** is een van Kaapstad se oudste voorstede en is net suid van die middestad geleë in die hoër gedeelte van die stadsbekken. Dit is direk onder Tafelberg geleë. Dit is 'n welvarende buurt en word meestal deur jong professionele mense bewoon. Dit beskik oor talle restaurante, hotelle, boetiekwinkels asook solderbehuising. Die voorstad is 'n sentrum vir die Kaapstadse kreatiewe bedryf, dit huisves e.tv by Langkloof Studios en ook heelwat modelagentskappe, produksie- en publikasiemaatskappye en verwante bedrywe.

Twee van die bekendste skole in die voorstad, is die Laerskool Jan van Riebeeck en die Hoërskool Jan van Riebeeck. Ander skole in die voorstad, is die Engelstalige Handelshoërskool Tuine, Hoërskool Kaapstad, Hoërskool Good Hope Seminary en Laerskool St. Mary.

Leeuwenhof, die ampswoning van die premier van die Wes-Kaap, is in Hofstraat in Tuine geleë.

## Bronne 
* Mayhew, Vic (red.): *Reader’s Digest Illustrated Guide to Southern Africa*, The Reader’s Digest Association South Africa (Pty.) Limited. Kaapstad. 1980.
* Kelly, Maureen: *Amptelike Suid-Afrikaanse Munisipale Jaarboek*. HELM Publikasies. Johannesburg. 1986.

## Verwysings
Maniraptora

**Maniraptora** ("handgrypers") is ’n klade Coelurosauria-dinosourusse wat die voëls asook die nie-vlieënde dinosourusse insluit wat nader verwant was aan voëls as aan *Ornithomimus velox*. Dit omvat die groot subgroepe Avialae, Deinonychosauria, Oviraptorosauria en Therizinosauria. *Ornitholestes* en die Alvarezsauroidea word ook dikwels ingesluit. Maniraptora het tydens die Jura-periode vir die eerste keer hul verskyning gemaak in die fossielrekord, en is ’n oorlewende groep wat uit sowat 10&nbsp;000 spesies voëls bestaan.

## Klassifikasie 
Die volgende kladogram volg die klassifikasie van Pascal Godefroit en sy kollegas in 2013.

## Verwysings
Coelurosauria

**Coelurosauria** (Grieks vir "holstertakkedisse") is die klade wat alle teropode-dinosourusse omvat wat nader verwant aan voëls is as aan karnosouriërs. **Selurosouriërs** sluit in Compsognathidae, Tyrannosauroidea, Ornithomimosauria en Maniraptora; laasgenoemde sluit voëls in – die enigste dinosourusgroep wat vandag nog leef. Die meeste geveerde dinosourusse wat tot dusver ontdek is, was selurosouriërs; die Kanadese paleontoloog Philip J. Currie dink dat alle selurosouriërs waarskynlik vere gehad het.

Die naam "Coelurosauria" is voorheen vir alle klein teropodes gebruik, maar dié klassifikasie geld nie meer nie.

## Verwysings
Suid-Afrikaanse referendum van 1960

duimnael|Uitslag: Groen ten gunste; rooi teen republiekwording
[duimnael|[Charles Swart, die laaste goewerneur-generaal (1959–1961) en eerste staatspresident (1961–1967) van Suid-Afrika]]

Tydens die **Suid-Afrikaanse referendum van 1960** is Suid-Afrikaanse kiesers gevra om vír of téén republiekwording te stem. Die stemming het op 5 Oktober 1960 plaasgevind. Die uitkoms was 'n rakelingse oorwinning vir die republikeine. Op 31 Mei 1961 het die Unie van Suid-Afrika tot 'n einde en die Republiek van Suid-Afrika tot stand gekom. Die dag is as republiekdag gedenk tot die vakansiedag in 1994 afgeskaf is.

## Resultate 
Vraag:
: ''Is u ten gunste van 'n Republiek vir die Unie?* (Afrikaans)*Are you in favour of a Republic for the Union?'' (Engels)

### Per provinsie 
## Verwysings
Lika Berning

**Lika Berning** (gebore 9 April 1980; née van den Bergh) is 'n Suid-Afrikaanse aktrise. Berning het 'n honneursgraad in Dokumentêre Filmkuns aan die Universiteit van Kaapstad verwerf. Sy werk sedert haar graduasie in 2003 as 'n aktrise. Sy het al in verskeie TV-sepies verskyn, onder andere in *Binnelanders* en KykNET se *Fees van die ongenooides*. Van die rolprente waarin sy gespeel het sluit in: *Liefling*, *Die Wonderwerker* en *Vrou Soek Boer*.

Sy is die dogter van die aktrise Jana Cilliers en regisseur Regardt van den Bergh. 

## Filmografie 
* French Toast, 2015 as Lise le Roux
* Vrou Soek Boer, 2014 as Mareike
* Die Wonderwerker, 2012 as Annie
* Liefling, 2010 as Liefling Marais
* *The Bang Bang Club*, 2010 as Vivian
* Fees van die ongenooides (TV-reeks), 2008 as Magrieta van Wyk
* *Primeval*, 2007 as Rachel
* Claustrophobia (kort), 2002 as baasspelerige vrou
Ieper

duimnael|links|Ieperse vestingen
duimnael|links|Ieper 1581-1588, Braun en Hogenberg

**Ieper** (Frans: *Ypres*) is 'n Belgiese stad in die Vlaamse provinsie Wes-Vlaandere. Die stad het 34&nbsp;978 inwoners (2013). Ieper vervul 'n aantal ekonomiese en kulturele funksies op streeksvlak.

## Geskiedenis 
Tydens die 14de eeu was dorp bekend vir sy vervaardiging van wol, linne en kantprodukte. Louis XIV van Frankryk het die dorp in 'n sterk fort omskep in 1688. Dit was een van die sterkste forte van die Lae Lande. Later het die stad se kommersiële waarde begin afneem.

## Eerste Wêreldoorlog 
Twee groot veldslae het tydens die Eerste Wêreldoorlog plaasgevind wat die stad vernietig het. Die stad is later herbou.

* Eerste Slag van Ypres
* Tweede Slag van Ypres het op 22 April 1915 plaasgevind.

## Besienswaardighede 
* Lakenhalle
* Sint-Maartenskerk. Die toring is 100 meter hoog.
* Menenpoort

## Geboortes 
* Renaat Landuyt (1958), politikus
Nico Panagio

**Nico Panagio** (gebore **Nicolaos Panagiotopoulos**, 25 Augustus 1971) is 'n Suid-Afrikaanse akteur en TV-aanbieder. Panagio is veral bekend vir sy rol as George Kyriakis in *7de Laan*. Hy het al in 'n paar Afrikaanse rolprente gespeel, onder andere *Semi-soet* en *Vrou Soek Boer*.
* *Vuil Wasgoed,* 2017
* *Die Testament* (TV-reeks), 2019 as Bastian Weyers
* *Legacy* (TV-reeks), 2021 as Marco Andino
* *1923* (TV-reeks), 2023 as Yiannis
* *Straat* (TV-reeks), 2023 as Robert Muller
* *Semi-Soeter*, 2025 as J.P. Basson.

## Verwysings 
## Eksterne skakels 
* Panagio se amptelike webtuiste 
*
Noordpolderzijl

duimnael|links|Die hawe tydens laagwater
**Noordpolderzijl** (Gronings: *Polderziel*) is ’n gehuggie in die munisipaliteit Het Hogeland in die provinsie Groningen in Nederland. *Zijl* is die Groningse woord vir sluis.

Agter die sluis lê die kleinste hawe van Nederland. 'n Paar vissersbote met die letterkombinasie UQ, (vir Usquert), het Noordpolderzijl as tuishawe. Die ou sluiskantoor, die Zielhoes, is deesdae die kafee.
Suid-Afrikaanse referendum van 1983

duimnael|Uitslag: Groen ten gunste; rooi is teen die nuwe grondwet
duimnael|Resultate per streek

Tydens die **Suid-Afrikaanse referendum van 1983** is Suid-Afrikaanse kiesers gevra om vir of teen die grondwet van 1983 te stem. Die grondwet stel 'n driekamerparlement voor waarin Kleurlinge en Indiërs in aparte kamers verteenwoordig sal wees. Die stemming het op 2 November 1983 plaasgevind. Die uitkoms was 66.3% ten gunste, waarna die grondwet die daaropvolgende jaar op 3 September 1984 in werking getree het.

## Resultate 
Vraag:
: *Is U ten gunste van die inwerkingtreding van die Grondwet, 1983, soos deur die Parlement goedgekeur?* (Afrikaans)Are you in favour of the implementation of the Constitution Act, 1983, as approved by Parliament? (Engels)

### Per provinsie 
## Verwysings
Vrou Soek Boer

: *Vir die TV-reeks, sien Boer soek ‘n vrou.*

***Vrou soek boer*** is ’n Afrikaanse rolprent wat op 7 Maart 2014 in Suid-Afrika vrygestel is. Die hoofrolle word deur Lika Berning, Bok van Blerk, en Nico Panagio vertolk. Die prent speel in Mpumalanga af en is ook in en om Wakkerstroom verfilm. Dit het ongeveer R5&nbsp;400&nbsp;000 gekos om te vervaardig.

## Genre 
Die rolprent is ’n romantiese komedie. Die ouderdomsperk is OL (ouerleiding), T (taal). Die film se slagspreuk is: *Mens se baksels proe altyd beter as jy verlief is*.

## Hoofrolspelers 
* Lika Berning as Mareike
* Nico Panagio as Neil
* Bok van Blerk as Stander
* Nicole Bailey as ontvangsdame
* Martin Bester as Tim
* Gretha Brazelle as Ingrid
* Dylan Britz as Willem
* Charlene Brouwer as Susan
* Rowan Cloete as Gert
* Carel Du Plessis as Karel
* Morne du Toit as Schalk
* Anthony Fridjhon as Oom Fritz
* Anrich Herbst as Rudi
* Henk Hugo as Oom Japie
* Tiaan Kelderman as Ewald
* Gideon Le Roux as Robbie
* Andre Odendaal as Prokureur
* Almarida Reynecke as Marie
* Hennie Smit as Oom Flip
* Lindie Stander as Kobus
* Julie Strijdom as Tannie Olga
* Hugo Taljaard as Grys Man
* Marga van Rooy as Tannie Bettie

## Storielyn 
Mareike is 'n stadsmeisie wat suksesvol is in haar veeleisende beroep. Haar liefdeslewe laat egter veel te wense oor. Ná 'n onderonsie met haar baas, verruil sy die stad vir die platteland om 'n bakkery oor te neem wat sy geërf het. Haar nuwe lewe hou meer in as wat sy kon indink. Buiten dat sy haar snyerspakkies vir ’n voorskoot moet verruil, begin die poppe dans wanneer sy tussen Meneer Aantreklik en Meneer Reg moet kies.

Die frustrasie oor haar onvermoë voor die bakoond in die bakkery word vererger wanneer sy gereeld in Neil, 'n boer van Wakkerstroom, bly vasloop. Ná ’n heel paar rampspoedige afsprake met mans in die omgewing ontmoet sy vir Stander wat glo Mareike is die vrou vir hom. Maar is Stander die man vir haar of gaan sy en Neil hulle aanvanklike irritasie met mekaar vir iets meer kan verruil?

## Verwysings 
## Sien ook 
* Lys van Afrikaanse rolprente

## Eksterne skakels 
*
James Henry Craig

Sir **James Henry Craig** (1748–1812) was 'n Britse generaal en Goewerneur van die Kaap. Craig sluit op 15-jarige ouderdom by die Britse leër aan en veg van 1774 tot 1781 in die Amerikaanse Rewolusionêre Oorlog teen die Verenigde State. Hy was 'n Generaal-majoor wat in 1795 die Kaap die Goeie Hoop vir Brittanje verower het. Van 1795 tot 1797 was hy Goewerneur van die Kaapkolonie. Hy is in 1812 in Londen oorlede.

## Sien ook 
* Lys van kommandeurs en goewerneurs van die Kaapkolonie

## Bron 
* *Ensiklopedie van Suidelike Afrika* Eric Rosenthal 1967
Vervorming

**Vervorming** of **deformasie** is die verandering in 'n vastestof se vorm as gevolg van meganiese spanning en temperatuursveranderinge. Die reguitlynige vervorming word deur die trekvervorming van die materiaal beskryf, en die sywaardse vervorming deur die skuifvervorming. 

## Beskrywing van vervorming 
Trekvervorming beskryf hoe 'n materiaal uitrek as dit aan 'n trekspanning blootgestel word. Dit gebeur wanneer daar 'n krag loodreg aan die dwarsdeursnee van die materiaal toegepas word. 'n Voorbeeld hiervan is die manier hoe 'n elastiese tou rek wanneer hy styfgespan word.  

duimnael|300px| Skuifvervorming word veroorsaak deur 'n skuifspanning (F/A) op 'n oppervlak  van 'n materiaal.
Skuifvervorming beskryf hoe 'n materiaal vervorm as dit aan 'n skuifspanning onderwerp word. Dit gebeur as daar 'n krag parallel met die dwarsdeursnee toegepas word. 

Wanneer die spanning slegs in 'n tweedimensionele vlak plaasvind, word daar van vlakvervorming gepraat. In die algemene driedimensionele geval kan die plaaslike vervorming deur drie trekvervormings, en drie skuifvervormings beskryf word. Die vervormingstensor is 'n simmetriese matriks wat hierdie ses komponente bevat.

## Vervormingstipes 
Wanneer 'n materiaal vervorm word gaan hy deur verskillende vervormingsfases. Aanvanklik, terwyl die vervorming klein is, vind elastiese vervorming (verbygaande vormverandering) plaas en sal die materiaal weer na sy oorspronklike vorm toe terugkeer nadat die spanning verwyder is. By groter vormveranderinge, wanneer die materiaal se elastisiteitsgrens oorskry word, begin die materiaal meegee en vervorm hy permanent. Dit word plastiese vervorming genoem en nadat die spanning verwyder is sal die materiaal net gedeeltelik na sy oorspronklike vorm toe terugkeer. Rekbare materiale ondergaan duktiele vervorming, waartydens die materiaal vêr kan uitrek voordat dit breek. In teenstelling hiermee ondervind bros materiale beperkte plastiese vervorming voordat hulle kraak en faal.
Trekvervorming

**Trekvervorming** of **rek** is 'n natuurkundige grootheid wat die geometriese vervorming (deformasie) van 'n materiaal beskryf as gevolg van 'n bepaalde spanning waaraan 'n materiaal onderhewig is.  Rek is 'n dimensielose getal wat die verhouding tussen die lengteverandering (*dl*) en die oorspronklike lengte (*l0*) van 'n stuk materiaal aandui.

Die rek word gedefinieer as
:\varepsilon = \frac{\Delta \ell}{\ell_0}

Rek ontstaan deur die uitoefening van 'n krag, byvoorbeeld 'n trekkrag op 'n staaf.  Die rekindeks hang af van die elastisiteitsmodulus van die materiaal waarop die krag inwerk.  'n Mens kan die verhouding tussen spanning en rek in 'n grafiek uiteensit om sodoende 'n spanning-rekdiagram te verkry.

Die *rekstyfheid* is 'n grootheid wat die weerstand van die materiaal teen rek weergee.  Dit word meestal aangegee deur *EA = E · A* , uitgedruk in N

* E = Young se modulus in N/mm2
* A = oppervlakte in mm2.

Vir die meet van rek word dikwels 'n rekstrokie gebruik.
Bellrivier

Die **Bellrivier** is 'n rivier in Joe Gqabi-distriksmunisipaliteit in die noordoostelike deel van die Oos-Kaap.
Dit ontspring in die suidelike Drakensberge suid van Lesotho by  en vloei suidweswaarts, verby die dorpie Rhodes tot by die samevloei met die Sterkspruit naby Moshesh's Ford by . Hiervandaan staan die rivier bekend as die Kraairivier, wat deur diep klowe weswaarts kronkel verby die dorp Barkly-Oos, totdat dit in die Oranjerivier se linkeroewer invloei by Aliwal-Noord.

Hengelvis wat in die rivier en sy bolope voorkom is reënboogforel en grootbek-geelvis.
  
## Sytak 
* Kloppershoekspruit; monding= op 1920 m; oorsprong= op 2700 m (teen Lesothogrens)

## Sien ook 
* Lys van riviere in Afrika

## Eksterne skakel 
* Google-kaart van die Bellrivier se monding by Geonames.org (cc-by)

## Verwysings
Dromaeosauridae

**Dromaeosauridae** was ’n familie voëlagtige teropode-dinosourusse. Hulle was klein tot mediumgrootte geveerde karnivore wat floreer het tydens die Kryt-periode. Die naam beteken "hardlopende akkedisse", van die Griekse δρομευς *dromeus* ("hardloper") en σαυρος *sauros* ("akkedis"). Hulle word dikwels informeel **raptors** genoem (na aanleiding van *Velociraptor*), ’n term wat gewild gemaak is in die rolprent *Jurassic Park*; ’n paar soorte het "raptor" in hul naam en dit beklemtoon hul sogenaamde voëlagtige gewoontes.

Fossiele is in Noord-Amerika, Europa, Afrika, Japan, China, Mongolië, Madagaskar, Argentinië en Antarktika ontdek. Hulle het in die laat Batonium-tydsnede van die Middel-Jura sowat 164&nbsp;miljoen jaar gelede hul verskyning gemaak en oorleef tot aan die einde van die Maastricht-tydsnede van die Kryt sowat 66&nbsp;miljoen jaar gelede – hulle het dus langer as 100&nbsp;miljoen jaar bestaan voordat hulle in die Kryt-Paleogeen-uitwissing uitgesterf het.

## Verwysings
Troodontidae

**Troodontidae** was ’n familie voëlagtige teropode-dinosourusse. Tydens die grootste deel van die 20ste eeu was fossiele skaars en hulle is dus van tyd tot tyd met verskillende dinosourus-linies verbind. Meer onlangse fossielvondste van volledige voorbeelde (van hulle met vere, eiers en embrio's wat behoue gebly het) het wetenskaplikes baie gehelp om meer oor die groep te wete te kom. Anatomiese ontledings het getoon daar is groot ooreenkomste tussen hulle en die familie Dromaeosauridae, en dat hulle verwant is en ’n klade vorm met die naam Paraves.

Hulle was klein tot mediumgrootte geveerde karnivore; die kleinste was *Anchiornis*, wat ook die kleinste bekende nie-vlieënde dinosourus was.

## Klassifikasie 
### Taksonomie
* **Familie Troodontidae**
** ?*Anchiornis*
** ?*Archaeornithoides*
** *Borogovia*
** *Byronosaurus*
** ?*Eosinopteryx*
** *Geminiraptor*
** *Gobivenator*
** ?*Koparion*
** *Linhevenator*
** *Mei*
** *Pectinodon*
** *Philovenator*
** *Saurornithoides*
** *Sinornithoides*
** *Sinusonasus*
** *Sinovenator*
** *Talos*
** *Tochisaurus*
** *Urbacodon*
** ?*Xiaotingia*
** *Xixiasaurus*
** *Zanabazar*
** **Subfamilie Jinfengopteryginae**
*** *Jinfengopteryx*
*** IGM 100/1323
*** IGM 100/1126 
** ?**Subfamilie Elopteryginae**
*** ?*Elopteryx*
** **Subfamilie Troodontinae**
*** *Troodon*
* Onbeskryfde/naamlose voorbeelde
** IGM 100/44 ("EK troodontid")
** WDC DML 001 ("Lori")
* Twyfelagtig, moontlik Troodontidae
** *Paronychodon*
** *Euronychodon*
** *Richardoestesia*
Oviraptorosauria

**Oviraptorosauria** ("eierdief-akkedisse") was ’n groep geveerde Maniraptora-dinosourusse uit die Kryt-periode in wat nou Asië en Noord-Amerika is. Hulle het kenmerkende kort, papegaai-agtige skedels met snawels gehad, met of sonder benerige kamme op die kop. Hulle het gewissel van die grootte van ’n kalkoen tot 8&nbsp;meter lank en met ’n gewig van 1,4&nbsp;ton (soos die *Gigantoraptor*). Hulle en ander Maniraptora-dinosourusse is na verwant aan voëls. Sekere wetenskapliks meen hulle was inderdaad primitiewe, nie-vlieënde voëls.

Aanvanklik is geglo hulle het eiers gesteel om te eet (vandaar die naam), maar dié teorie geld nie meer nie. Die meeste volledige Oviraptorosauria-fossiele is in Asië ontdek.

## Verwysings
Kryt

: *Hierdie artikel handel oor die gesteente. Vir die geologiese periode, sien Kryt (geologie).*

**Kryt** is 'n sagte, wit, poreuse, sedimentêre karbonaatgesteente. Dit is 'n vorm van kalksteen wat saamgestel is uit die mineraal kalsiet en oorspronklik diep onder die see gevorm is deur die saampersing van mikroskopiese plankton wat tot op die seebodem gesak het. Kryt is algemeen in Wes-Europa, waar afsettings onder dele van Frankryk lê, en steil kranse word dikwels gesien waar hulle die see ontmoet op plekke soos die Krytkranse van Dover aan die Kent-kus van die Engelse kanaal.

Kryt word ontgin vir gebruik in die industrie, soos vir ongebluste kalk, bakstene en bouersstopverf, en in landbou, vir die verhoging van pH in grond met hoë suurheid. Dit word ook gebruik vir swartbordkryt om op verskillende soorte oppervlaktes te skryf en te teken, hoewel dit ook van ander karbonaat-gebaseerde minerale, of gips, vervaardig kan word.

## Bronne 
* 
*  The "White Rocks" is the name given to cliffs to the east of Portrush in County Antrim, Northern Ireland.
Spinosauridae

**Spinosauridae** is ’n familie gespesialiseerde teropode-dinosourusse. Hulle was groot, tweevoetige roofdiere met lang, krokodilagtige skedels. Die voortande was uitgesprei en dit het die dier ’n kenmerkende voorkoms gegee. Die naam verwys na die tipiese seilstruktuur op die rug van die spesie *Spinosaurus*. Die doel van die seil is onseker; dit kon gewees het om hitte te reguleer, vyande af te skrik of as vertoon met die soek van ’n maat.

Fossiele is in Afrika, Europa, Suid-Amerika, Asië, en Australië ontdek.

## Klassifikasie 
duimnael|links|400px|’n Vergelyking van verskillende groottes spinosourides en ’n mens.
* **Superfamilie Megalosauroidea**
** **Familie Spinosauridae**
*** *Ostafrikasaurus crassiserratus*
*** *Siamosaurus suteethorni*
*** "*Sinopliosaurus fusuiensis*" (onseker)
**** "Australian spinosaur" (onseker)
*** **Subfamilie Baryonychinae**
**** *Baryonyx walkeri*
**** *Cristatusaurus lapparenti*
**** *Ichthyovenator laosensis*
**** *Suchomimus tenerensis*
**** *Suchosaurus cultridens*
*** **Subfamilie Spinosaurinae**
**** *Irritator challengeri*
**** *Oxalaia quilombensis*
**** *Spinosaurus aegyptiacus*

## Verwysings
Carcharodontosauridae

**Carcharodontosauridae** (van die Grieks vir "haaitand-akkedisse") was ’n groep vleisvretende teropode-dinosourusse. Dit sluit van die grootste landroofdiere in wat nog geleef het: *Giganotosaurus*, *Mapusaurus*, *Carcharodontosaurus* en *Tyrannotitan* was almal net so groot of groter as *Tyrannosaurus*.

## Evolusie 
Saam met die Spinosauridae was die **karcharodontosourides** in die Vroeë en Middel-Kryt die grootste roofdiere van Gondwana, met spesies wat ook in Noord-Amerika en Asië voorgekom het. Hul ouderdomme wissel van die Barremium- (127-121&nbsp;miljoen jaar gelede) tot die Turonium-tydsnede (93-89&nbsp;miljoen jaar gelede). Ná die Turonium is hulle moontlik vervang deur die kleiner abelisourides in Gondwana en deur die tirannosourides in Noord-Amerika en Asië. Dit lyk of die vervanging van dié diere, asook spinosourides en ander soorte, wêreldwyd plaasgevind het. ’n Paar tande uit die laat Maastricht en ander stukke uit die Campanium-Maastricht-grens in Brasilië lyk egter of dit aan karcharodontosourides behoort, wat aandui dat hulle minstens tot aan die einde van die Kryt oorleef het.

## Verwysings
Rebbachisauridae

**Rebbachisauridae** was ’n familie souropode-dinosourusse wat bekend is uit stukke fossiele uit die Kryt-periode in Suid-Amerika, Afrika en Europa.
Elsieskraalrivier

Die **Elsieskraalrivier**, 'n klein rivier in die noordelike voorstede van Kaapstad, is nou verbonde aan die ontwikkeling van die vroeëre Kaap.

## Bron 
Die rivier ontspring by drie fonteine op die plaas Maastricht (aan die M13-pad tussen Durbanville en Bothasig), op die noordoostelike helling van die Tygerberg. Hoofsaaklik is egter die Kaapse winterreëns die bron van die rivier.

## Roete 
Van die plaas Maastricht loop die rivier deur die wingerdplase Bloemendal en Altydgedacht na die woonbuurte De Bron, Kenridge en Doordekraal. Daarna is die roete wes van die Tygerberg-winkelsentrum en oos van die Universiteit van Stellenbosch se sakeskool, deur die Danie Uys Park en die Jack Muller Arboretum en oos verby Hoërskool D.F. Malan. Dit kruis Voortrekkerweg in Bellville by die aansluiting met Durbanweg. Daarna oor die spoorlyn draai die spruit suidwes, verby Tygerberg Hospitaal, deur die woonbuurte Parow Vallei, Elsiesrivier en Ruyterwacht. Verder langs die spoorlyn noord van Thornton, oor die terrein van die Conradie Hospitaal en deur die Pinelands gholfbaan. Net na die kruising met die N2-nasionale pad sluit die stroom aan by die Swartrivier om by Paardeneiland in Tafelbaai uit te mond.

## Geskiedenis 
Die rivier het sy naam waarskynlik te danke aan die veepos Elsieskraal wat die VOC omstreeks 1700 by die huidige Willowbridge gehad het.  Dit was ook die terrein van die vroeëre gevangenis van Bellville en ook ongeveer die plek waar in die tyd van goew. George Macartney tydens die eerste Britse bewind neerslae van bruinkool gemyn is. Tydens die Bataafse bewind het kommissaris Jacob Abraham de Mist 'n tyd lank op Maastricht gewoon. Ook het lord Charles Somerset daar gaan jag. Weens die wintervloede het die rivier in die verlede ernstige verspoelings veroorsaak. Daarom is daar in die 1930's verskeie damme in die bolope gebou en is dele van die loop gekanaliseer.

## Bibliografie 
* Burman, Jose: Safe to the sea. Kaapstad: Human & Rousseau, 1962.
Eoraptor

duimnael|links|’n Vergelyking tussen die grootte van ’n mens en ’n *Eoraptor*.

***Eoraptor*** was een van die wêreld se eerste dinosourusse en het sowat 231,4&nbsp;miljoen jaar gelede geleef, tydens die laaste deel van die Trias-periode in Wes-Gondwana (nou die noordweste van Argentinië). Dit was ’n klein, ligte tweevoetige Saurischia van sowat ’n meter lank en naby verwant aan die voorsate van beide teropodes en souropodomorfe.

Toe dit in 1993 vir die eerste keer beskryf is, is dit beskou as een van die vroegste, indien nie die vroegste nie, bekende dinosourus. *Eoraptor* het heterodonte tande gehad, wat daarop dui dat dit allesvretend was en dat dié vreetstrategie vroeg al in dinosourusse ontwikkel het.

## Etimologie 
Die genusnaam is afgelei van die Griekse ηως *eos*, "daeraad" (’n verwysing na sy primitiewe aard) en die Latynse *raptor*, "plunderaar" (’n verwysing na sy grypende hand).

Die spesienaam is afgelei van die Latynse *luna*, "maan", en die agtervoegsel *-ensis* beteken "bewoner". Dit verwys na die plek waar hy ontdek is, die Valle de la Luna, Spaans vir *Vallei van die Maan*. *Eoraptor* het sy naam in 1993 gekry van Paul C. Sereno, Catherine A. Forster, Raymond R. Rogers en Alfredo M. Monetta.

## Beskrywing 
*Eoraptor* het ’n skraal lyf van sowat ’n meter lank gehad, en het sowat 10&nbsp;kg geweeg. Hy het ’n ligte skedel gehad, met effens vergrote buitenste neusgate.  Hy het regop en op sy agterbene se tone gehardloop. Uit sy bou kan afgelei word hy was vinnig. Hy het vyf tone/vingers aan elke "hand" gehad; die drie langstes het in groot kloue geëindig en hy het dié waarskynlik gebruik om prooi mee te hanteer.

*Eoraptor* was vermoedelik ’n omnivoor. Hy het vinnig gehardloop en wanneer hy sy prooi ingehaal het, het hy dit met sy kloue en tande uitmekaargeskeur.

## Verwysings
Nyasasaurus

***Nyasasaurus*** ("Njassameer-akkedis") is ’n uitgestorwe genus Dinosauriformes-reptiele uit die Middel-Trias in Tanzanië en kan die vroegste bekende dinosourus wees. Die tipe-spesie, *N. parringtoni*, is in 1956 vir die eerste keer beskryf in ’n doktoraat van die Engelse paleontoloog Alan J. Charig, maar dit is eers in 2013 amptelik beskryf. Die vorige oudste rekord van ’n dinosourus was uit die Karnium-tydsnede, sowat 231,4 miljoen jaar gelede. *Nyasasaurus* is ontdek in ’n formasie wat uit die Anisium-tydsnede dateer, wat beteken dit het sowat 16&nbsp;miljoen jaar voor ander vroeë dinosourusse geleef.

## Beskrywing 
Die tipe-spesie, **NHMUK&nbsp;R6856**, is ’n gedeeltelike skelet van ’n individu wat na raming sowat 2-3&nbsp;meter lank was. Dit bestaan uit ’n regter-boarmbeen en ses werwels. Nog ’n fossiel, SAM-PK-K10654, bestaan uit drie nek- en twee ander werwels.

Omdat die beendere onvolledig is, is dit moeilik om *Nyasasaurus* te klassifiseer. Dit kan met sekerheid in Archosauria geplaas word (die groep reptiele wat moderne voëls en krokodille insluit), asook in Dinosauriformes (die groep wat voëls, nie-vlieënde dinosourusse en verskeie nie-dinosourus-groepe uit die Trias insluit).

## Verwysings
Brachiosauridae

**Brachiosauridae** was ’n familie Sauropoda-dinosourusse, waarvan die lede bekend is as **brachiosourides**. Hulle was plantvretende viervoetiges met lang nekke waarvan die voorpote langer was as die agterpote. Die naam kom van die Grieks vir "arm-akkedis". Ondanks hul oënskynlik kenmerkende eienskappe is dit nie seker of Brachiosauridae werklik ’n aparte familie was en of hulle primitiewe Titanosauriformes was nie. Daar is dus ook onsekerheid oor watter diere tot die familie behoort.

Van die lede was onder die grootste bekende dinosourusse en daar is eers gemeen een van hulle, *Brachiosaurus*, was die grootste dinosourus wat nog geleef het. Brachiosauridae het ongewoon lang nekke gehad waarmee hulle blare van hoë bome kon eet wat ontoeganklik was vir ander diere. Hul lepelvormige tande kon taaier plantmateriaal verwerk as seker ander soorte Sauropoda.
Skrynwerker

duimnael|'n Skrynwerker.

'n **Skrynwerker** is 'n persoon ('n tipe timmerman) wat houtvoorwerpe wat in huise gebruik word bou, monteer, installeer en herstel. Dit sluit voorwerpe soos deure, ingeboude kaste, kombuiskaste en vensterrame in; asook meubelstukke soos stoele, tafels, boekrakke en ander items van hout.

Skrynwerk word op konstruksieterreine, in werkswinkels of by privaat wonings verrig. Tipiese gereedskap wat gebruik word is die saag, beitel, skaaf, hamer, spykers, boor en skroewedraaier.

Skrynwerkers ontvang meestal nie formele opleiding nie, maar word in-diens opgelei. Hulle moet prakties wees en daarvan hou om met hulle hande te werk. Skrynwerkers werk dikwels op hoë plekke (soos 'n huis se dak) en moet oor goeie sig en 'n sin vir balans beskik. Hulle moet goed kan kommunikeer en 'n projek van begin tot einde kan deursien, van die aankope, vervaardiging, installering, tot die uiteindelike afronding van die produk.

## Eksterne skakels 
*
David Baird

Sir **David Baird** (6 Desember 1757 - 18 Augustus 1829) was 'n Britse generaal en militêre goerwerneur in die Kaap. Hy is in Newbyth, Skotland, gebore en het in 1772 by die Britse leër aangesluit. In 1795 was hy as kolonel betrokke by die eerste verowering van die Kaap deur die Britte. In 1806 was hy in bevel van die mag wat die Kaap van die Bataafse Republiek verower het na die Slag van Blaauwberg. Hy is in 1829 oorlede.

## Sien ook 
* Lys van kommandeurs en goewerneurs van die Kaapkolonie

## Bron 
* *Ensiklopedie van Suidelike Afrika* Eric Rosenthal 1967
Titanosauria

**Titanosauria** (lede van die groepe **Titanosauria** of **Titanosauroidea**) was ’n uiteenlopende groep Sauropoda-dinosourusse wat die *Saltasaurus* en *Isisaurus* ingesluit het. Van die swaarste diere wat nog geleef het, soos die *Argentinosaurus* en *Puertasaurus* (wat vermoedelik tot 90 ton geweeg het), was lede van die groep. Daarom is hulle "Titanosauria" gedoop ter ere van die Titaniese gode in die Griekse mitologie. Saam met die Brachiosauridae en hul verwante maak hulle die groter klade Titanosauriformes uit.

## Beskrywing 
Titanosauria het klein koppe gehad, selfs in vergelyking met dié van ander Sauropoda. Die koppe was breed, soos dié van of Camarasaurus en Brachiosaurus, maar langer. Hul neusgate was groot en hulle het kamme gehad wat deur die neusbene gevorm is. Hul tande was altyd klein, maar het verskillende vorms gehad.

Hul nekke was van gemiddelde lengte in vergelyking met ander Sauropoda s’n en hul sterte was sweepagtig. Terwyl die heupe smaller was as sommige ander Sauropoda s’n, was hul borsarea heelwat breër. Hul voorste ledemate was stewig en dikwels langer as hul agterste ledemate. Hul rugwerwels was solied (nie uitgehol nie), maar hul ruggraat was meer buigbaar sodat hulle waarskynlik beweegliker was as hul neefs.

## Taksonomie 
* **Titanosauria**
** *Amargatitanis*
** *Andesaurus*
** *Atacamatitan*
** *Atsinganosaurus*
** *Austrosaurus*
** *Balochisaurus*
** *Barrosasaurus*
** *Baurutitan*
** *Brohisaurus*
** *Campylodoniscus*
** *Chubutisaurus*
** *Gobititan*
** *Hypselosaurus*
** *Iuticosaurus*
** *Jiangshanosaurus*
** *Jiutaisaurus*
** *Karongasaurus*
** *Khetranisaurus*
** *Laplatasaurus*
** *Ligabuesaurus*
** *Macrurosaurus*
** *Magyarosaurus*
** *Malarguesaurus*
** *Marisaurus*
** *Microcoelus*
** *Pakisaurus*
** *Paludititan*
** *Puertasaurus*
** *Qingxiusaurus*
** *Ruyangosaurus*
** *Sulaimanisaurus*
** *Tangvayosaurus*
** *Titanosaurus*
** *Uberabatitan*
** *Wintonotitan*
** **Eutitanosauria**
*** **Familie Argyrosauridae**
*** **Lognkosauria**
*** **Lithostrotia**
**** *Elaltitan*
**** *Narambuenatitan*
**** **Familie Antarctosauridae**
**** **Familie Aeolosauridae**
**** **Familie Nemegtosauridae**
**** **Familie Saltasauridae**
Hadrosauridae

**Hadrosauridae**, of **eendbek-dinosourusse**, is lede van die Ornithischia-familie dinosourusse. Hulle was algemene plantvreters van die Laat Kryt in wat nou Asië, Europa en Noord-Amerika is.

Hadrosauridae word verdeel in twee hoof-subfamilies: die Lambeosaurinae, met hol kamme op die skedel, en die Saurolophinae of Hadrosaurinae, wat nie hol kamme gehad het nie (maar soms soliede kamme). Hulle is bekend as eendbek-dinosourusse vanweë die ooreenkoms tussen hul koppe en dié van moderne eende. In sommige genera was die hele voorkant van die skedel plat en het dit breër geword om ’n snawel te vorm; dit was ideaal vir die afbyt van blare en takkies in die woude van Asië, Europa en Noord-Amerika. Die agterkant van die mond het egter duisende tande gehad om die kos fyn te maal voordat dit gesluk is. Dit was vermoedelik ’n belangrike faktor in die sukses van die groep in die Kryt in vergelyking met die Sauropoda.

## Taksonomie 
* **Familie Hadrosauridae**
** **Subfamilie Hadrosaurinae**
** **Subfamilie Saurolophinae**
** **Subfamilie Lambeosaurinae**
*** *Arstanosaurus*
*** *Cionodon*
*** *Diclonius*
*** *Dysganus*
*** *Hypsibema*
*** *Mandschurosaurus*
*** *Microhadrosaurus*
*** *Orthomerus*
*** *Pteropelyx*
*** *Thespesius*
*** *Trachodon*
Tyrannosauridae

**Tyrannosauridae** ("tiran-akkedisse") was ’n familie teropode-dinosourusse wat bestaan uit twee subfamilies met tot elf genera, insluitende die bekende *Tyrannosaurus*. Die presiese getal genera is onseker; sommige wetenskaplikes erken so min as drie. Al dié diere het naby die einde van die Kryt-periode geleef en hul fossiele is net in Noord-Amerika en Asië ontdek.

Hoewel hulle van kleiner voorsate afgestam het, was **tirannosourides** feitlik altyd die grootste roofdiere in hul onderskeie ekosisteme en aan die bopunt van die voedselketting. Die grootste spesie was *Tyrannosaurus rex*, een van die grootste landroofdiere – dit was tot 12,3 m lank en het tot 6 500 kg geweeg. Tirannosourides was tweevoetige karnivore mat enorme skedels met groot tande. Ondanks hul grootte was hul bene lank en geskik vir vinnige beweging. In teenstelling daarmee was hul voorpote baie klein en het hulle net twee funksionele vingers gehad.

## Beskrywing 
Anders as met ander groepe dinosourusse is volledige skelette vir die meeste tirannosourides ontdek. Hul biologie kon dus baie goed bestudeer word. Sagte weefsel, beide gefossileer en onbeskadig, is vir een *Tyrannosaurus rex* gevind.

Die tirannosourides was almal groot diere; alle spesies kon tot minstens ’n ton geweeg het. *Albertosaurus*, *Gorgosaurus* en *Daspletosaurus* was almal tussen 8 en 10 m lank, terwyl *Tarbosaurus* tot 12 m lank kon word van sy bek tot sy stert. Die enorme *Tyrannosaurus* het tot 12,3 m lank geword. Volwasse tirannosourides het lank, enorme skedels gehad met baie bene wat saamgegroei het om dit sterker te maak. Terselfdertyd was daar hol kamers in die bene en groot openinge tussen die bene om die skedel ligter te maak. *Tyrannosaurus*, *Tarbosaurus* en *Daspletosaurus* se skedels was langer as 1 m.

Die skedel was vooraan ’n "S"-vormige nek geleë, en ’n lang, swaar stert het die dier sy balans help hou. Die massamiddelpunt  was oor die heupe. Tirannosourides het net op hul agterpote geloop en die bene in die pote was dus massief.

## Verwysings 
## Eksterne skakels 
* Tyrannosauridae – ’n lys en bespreking by "The Theropod Database"
Tyrannosaurus

**Tyrannosaurus** is 'n uitgestorwe genus van teropode-dinosourusse.

## Spesies 
* *Tyrannosaurus rex* (Osborn, 1905)
* *Tyrannosaurus mcraeensis* Dalman et al., 2024

## Verwysings
Thomas Cullinan

duimnael|280px|Die Premier-diamantmyn

Sir **Thomas Cullinan** (1862 - 1936) was 'n Suid-Afrikaanse nyweraar en eienaar van die Premier-diamantmyn naby Cullinan. Cullinan is in die Oos-Kaap gebore. Hy tree toe tot die boubedryf en neem ook deel aan die oorloë in die 1870's. Hy gaan later na die Barberton-omgewing. Hy verhuis daarna na die Witwatersrand en tree toe tot die mynwese. Hy raak betrokke in steen- en teëlproduksie en stig een van die grootste fabrieke in Suid-Afrika by Olifantsfontein in 1896. Hy neem deel aan die Tweede Vryheidsoorlog en na die oorlog het hy die reg verkry om op die eiendom van Willem Prinsloo te prospekteer. Hy stig die Premier-myn hier in 1902. In sy later jare spits hy hom toe op nywerheidsondernemings. Hy was die een van die pioniers in Suid-Afrika in die produksie van erdewerke en soortgelyke ware. Hy is oorlede in 1936. Die Cullinan-diamant en die dorpie Cullinan is na hom vernoem.

## Bron 
* *Ensiklopedie van Suidelike Afrika* Eric Rosenthal 1967
Rhabdodontidae

**Rhabdodontidae** was ’n familie ornitopode-dinosourusse van die Kryt-periode. Die **rabdodontides** het baie gelyk soos groot, robuuste hipsilofodonte, met diep skedels en kakebene.
Abelisauridae

duimnael|links|Groottevergelyking van vyf abelisourides met 'n mens

**Abelisauridae** ("Abel se akkedisse") is ’n familie (of klade) teropode-dinosourusse. Hulle het tydens die Kryt-periode floreer op die antieke superkontinent Gondwana, en hul oorblyfsels word vandag aangetref op die moderne kontinente Afrika en Suid-Amerika, sowel as op die Indiese subkontinent en die eiland Madagaskar. Hulle het in die vroeë Middel-Jura hul verskyning gemaak en minstens een spesie, *Majungasaurus crenatissimus*, het tot aan die einde van die Mesosoïese Era 66&nbsp;miljoen jaar gelede oorleef.

Die dinosourusse is genoem na Roberto Abel, wat *Abelisaurus* ontdek het, en van die Griekse woord σαυρος *sauros*, "akkedis". Soos die meeste teropodes was **abelisourides** tweevoetige karnivore. Hulle het stewige agterpote gehad en hul skedels was vol gleuwe en holtes. Hoewel die skedels gewissel het, was hulle gewoonlik baie hoog en kort. Hul snoete was stomp voor, anders as in baie ander teropodes.

Tipies van Ceratosauria, het hulle vier vingers aan elke hand gehad, maar hulle het nie ’n gewrig gehad nie; die vier handpalmbene was regstreeks aan die voorarm vas. Die binneste en buitenste vingers het nie vingerbene gehad nie en was baie kort en onbeweeglik.

## Verwysings
Nodosauridae

**Nodosauridae** was ’n familie ankilosouriër-dinosourusse van die Laat Jura- tot die Laat Kryt-periode in wat nou Noord-Amerika, Asië, Antarktika en Europa is. Die **nodosourides** was nes ander ankilosouriërs mediumgroot tot groot, stewig geboude, viervoetige plantvreters. Hulle het ’n pantser met uitsteeksels op die rug gehad.

## Taksonomie 
* **Familie Nodosauridae**
** *Acantholipan*
** *Animantarx*
** *Antarctopelta*
** *Borealopelta*
** *Edmontonia*
** *Glyptodontopelta*
** *Invictarx*
** *Mymoorapelta*
** *Niobrarasaurus*
** *Nodosaurus*
** *Panoplosaurus*
** *Pawpawsaurus*
** *Peloroplites*
** *Propanoplosaurus*
** *Sauropelta*
** *Silvisaurus*
** *Stegopelta*
** *Tatankacephalus*
** *Texasetes*
** *Zhejiangosaurus*
** Subfamilie Polacanthinae
*** *Gargoyleosaurus*
*** *Gastonia*
*** *Hoplitosaurus*
*** *Hylaeosaurus*
*** *Polacanthus*
*** *Taohelong*
** Subfamilie Struthiosaurinae
*** *Anoplosaurus*
*** *Europelta*
*** *Hungarosaurus*
*** *Struthiosaurus*
* **nomen dubium**
** *Acanthopholis*
** *Palaeoscincus*
Therizinosauria

duimnael|links|’n Kunstenaarsvoorstelling van *Nothronychus mckinleyi*.

**Therizinosauria** (of **Segnosauria**) was teropode-dinosourusse. Fossiele is in rotsformasies uit die Vroeë tot Laat Kryt-periode gevind in Mongolië, China en westelike Noord-Amerika. Hulle het verskeie eienskappe van die voorpote, skedel en pelvis gemeen gehad.

Die naam is afgelei van die Griekse *therizo*, "skeur" of "afsny", en *sauros*, "akkedis". Die ouer naam Segnosauria is afgelei van die Latynse *segnis*, "stadig", en die Griekse *sauros*.

## Beskrywing 
**Terisinosouriërs** het baie kenmerkende, dikwels verwarrende eienskappe. Hul lang nekke, breë torso's en agterpote met vier tone wat gebruik word om te loop, laat hulle baie soos prosouropodes lyk. Hul unieke heupbene, wat agtertoe wys en gedeeltelik vergroeid is, het paleontoloë aanvanklik laat dink aan die "voëlheup"-Ornithischia. Van hulle het enorme kloue voor wat tot ’n meter lank kon wees. Hulle was hoofsaaklik plantvreters wat hul lang kloue gebruik het om blare en takke te skeur.

Uit velafdrukke word afgelei hulle was bedek met donsagtige vere, sowel as ander, langer vere wat moontlik vir vertoon gebruik is. Terisinosouriërs het baie gewissel in grootte, van die klein *Beipiaosaurus* van 2,2&nbsp;m tot die reusagtige *Therizinosaurus* van sowat 10–12&nbsp;m.

## Taksonomie 
* **Tak Therizinosauria**
** Genus *Eshanosaurus*?
** Genus *Falcarius*
** Genus *Jianchangosaurus* 
** Genus *Thecocoelurus*?
** **Superfamilie Therizinosauroidea**
*** Genus *Beipiaosaurus*
*** Genus *Enigmosaurus*
*** Genus *Erliansaurus*
*** Genus *Neimongosaurus*
*** Genus *Suzhousaurus*
*** **Familie Alxasauridae**
*** **Familie Therizinosauridae**

## Verwysings
Llandrindod Wells

**Llandrindod Wells** (in Wallies ook dikwels kort **Llandrindod** genoem) is 'n dorp in die historiese Walliese graafskap Radnorshire en tans die vyfde grootste nedersetting in die administratiewe distrik (*principal area*) Powys.

Die dorp het sy oorsprong in die 1860's toe die gebied vanweë sy mineraalbaddens tot 'n gewilde herstellingsoord ontwikkel het. In die laat 20ste eeu het Llandrindod Wells as die administratiewe sentrum van Powys verdere groei beleef.
Pachycephalosauria

**Pachycephalosauria** (van die Griekse παχυκέφαλοσαυρος vir "dikkop-akkedisse") is ’n klade Ornithischia-dinosourusse. Bekende genera sluit in *Pachycephalosaurus*, *Stegoceras*, *Stygimoloch* en *Dracorex*. Die meeste het tydens die Laat Kryt-periode voorgekom in wat nou Noord-Amerika en Asië is. Hulle was tweepotige, plantvretende/vleisvretende diere met dik skedels. Die rede vir hul koepelvormige skedels is onseker; die gewilde teorie is dat hulle dit gebruik het om mekaar soos sekere boksoorte met die kop te stamp.

## Taksonomie 
* **Familie Pachycephalosauridae**
** *Acrotholus*
** *Alaskacephale*
** *Amtocephale*
** *Colepiocephale*
** *Goyocephale*
** *Gravitholus*
** *Hanssuesia*
** *Homalocephale* – dalk ’n jong *Prenocephale*
** *Prenocephale*
** *Sphaerotholus*
** *Stegoceras* (insl. *Ornatotholus*)
** *Texacephale*
** *Tylocephale*
** *Wannanosaurus*
** **Tribe Pachycephalosaurini**
*** *Dracorex* – dalk jong *Pachycephalosaurus*
*** *Pachycephalosaurus*
*** *Stygimoloch* – dalk jong *Pachycephalosaurus*
* *Nomina dubia* (name onseker)
** *Ferganocephale*
** *Heishansaurus* (dalk ’n ankilosourus)
** “Stegoceras” *bexelli*